จับตา IFEC เบี้ยวไม่เบี้ยวตั๋วบี/อี 100 ล้านบาทวันนี้!
จับตา IFEC เบี้ยวตั๋ว บี/อี "บลจ.โซลาริส" มูลค่า 100 ลบ. อีกหรือไม่? หลังเบี้ยวหนี้มาแล้ว 2 รอบ
19 ม.ค. 2560

จับตา IFEC เบี้ยวตั๋ว บี/อี “บลจ.โซลาริส” มูลค่า 100 ลบ. อีกหรือไม่? หลังเบี้ยวหนี้มาแล้ว 2 รอบ
ผู้สื่อข่าวรายงานว่า ในวันนี้ (19 ม.ค.) จะครบกำหนดชำระหนี้ค่าตั๋ว บี/อี (B/E) ที่บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC จะต้องชำระให้กับบริษัทหลักทรัพย์จัดการกองทุน โซลาริส จำกัด ในมูลค่า 100 ล้านบาท ซึ่งก่อนหน้านี้ในวันที่ 5 ม.ค.60 IFEC ได้ขอเลื่อนชำระหนี้ตั๋ว บี/อี เป็นวันที่ 11 ม.ค.60 ซึ่งวันที่ 11 ม.ค.ที่ผ่านมาบริษัทก็ยังไม่ได้มีการชำระหนี้งวดดังกล่าว
โดยบริษัทให้เหตุผลว่าแม้จะมีแหล่งเงินทุนที่จะเข้ามายังบริษัท แต่เนื่องจากมีความผิดพลาดในการประมาณการระยะเวลาของแหล่งเงินทุนที่จะได้มา ทำให้ไม่สามารถชำระหนี้ตามตั๋วแลกเงินดังกล่าวได้ จึงขอขยายระยะเวลาชำระหนี้ออกไป โดยจะคำนวณดอกเบี้ยจนถึงวันที่ชำระเงินครบทั้งจำนวน
ทั้งนี้จึงเป็นที่น่าจับตามองว่าในวันนี้ IFEC จะมีการผิดนัดชำระหรือขอขยายระยะเวลาการชำระหนี้ค่าตั๋ว บี/อี อีกหรือไม่ 